WTI รูด 14% แตะ 15.73 ดอลลาร์ฯ วิตกอุปสงค์น้ำมันหาย เซ่นผลกระทบ “โควิด”
WTI รูด 14% แตะ 15.73 ดอลลาร์ฯ วิตกอุปสงค์น้ำมันหาย เซ่นผลกระทบ “โควิด”
20 เม.ย. 2563

ผู้สื่อข่าวรายงานว่า ราคาน้ำมันดิบ WTI ร่วงลงเกือบ 14% ในการซื้อขายทางระบบอิเล็กทรอนิกส์ช่วงเช้านี้ เนื่องจากนักลงทุนวิตกกังวลว่าการแพร่ระบาดของไวรัสโควิด-19 จะส่งผลกระทบต่อความต้องการใช้น้ำมัน
โดย ณ เวลา 09.17 น.ตามเวลาไทย  สัญญาน้ำมันดิบเวสต์เท็กซัส (WTI) ส่งมอบเดือนพ.ค. ซึ่งมีการซื้อขายที่ตลาด NYMEX ร่วงลง 2.54 ดอลลาร์ หรือ 13.90% แตะที่ระดับ 15.73 ดอลลาร์/บาร์เรล
โดยนักลงทุนยังคงวิตกกังวลเกี่ยวกับผลกระทบจากการแพร่ระบาดของไวรัสโควิด-19 โดยข้อมูลจาก worldometer ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลก ระบุว่า ยอดผู้ติดเชื้อไวรัสโควิด-19 ทั่วโลกขณะนี้อยู่ที่ 2,406,240 ราย และยอดผู้เสียชีวิตอยู่ที่ 165,004 ราย